U-I-52/98
Natisni
Opravilna št.:
U-I-52/98
Datum odločitve:
21. 6. 2001
Objavljeno:
OdlUS X, 126
ECLI:
ECLI:SI:USRS:2001:U.I.52.98
Akt:
Odločba o seznamu mamil (Uradni list RS, št. 5/98 in 69/98)
Izrek:
Postopek za preizkus pobude za začetek postopka za oceno zakonitosti Odločbe o seznamu mamil (Uradni list RS, št. 5/98 in 69/98) se ustavi.
Evidenčni stavek:
Ker pobudnik ni dopolnil pobude, je Ustavno sodišče postopek za preizkus pobude ustavilo.
Geslo:
Ustavno sodišče, presoja predpisa, ki je med postopkom prenehal veljati.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Anton Gazvoda, Brusnice
Datum vloge:
9. 2. 1998
Vrsta odločitve:
sklep
Vrsta rešitve:
ustavitev
Dokument:
US20855
Dokument v PDF obliki:
U-I-52-98.pdf
116 KB
Prenesite datoteko
U-I-52/98-13
21. 6. 2001
S K L E P
Ustavno sodišče je v postopku za preizkus pobude Antona Gazvode iz Brusnic na seji dne 21. junija 2001
s k l e n i l o :
Postopek za preizkus pobude za začetek postopka za oceno zakonitosti Odločbe o seznamu mamil (Uradni list RS, št. 5/98 in 69/98) se ustavi.
O b r a z l o ž i t e v
1. Pobudnik izpodbija Odločbo o seznamu mamil (v nadaljevanju Odločba) v delu, v katerem v točki 1 pod zaporedno številko 109 opredeljuje kot mamilo rastlino kanabis, smolo kanabis, ekstrakte in tinkture kanabisa. Meni, da je izpodbijana določba v nasprotju z Zakonom o proizvodnji in prometu mamil (Uradni list SFRJ, št. 55/78 in nasl. - v nadaljevanju ZPPM), z Uredbo o začasni uporabi Začasnega sporazuma o trgovini in zadevah v zvezi s trgovino med Republiko Slovenijo na eni strani in Evropsko skupnostjo, Evropsko skupnostjo za premog in jeklo in Evropsko skupnostjo za jedrsko energijo, na drugi strani (Uradni list RS, št. 67/96 - v nadaljevanju Uredba) in s Seznamom potrjenih domačih in udomačenih tujih sort kmetijskih rastlin in tujih sort kmetijskih rastlin, za katere je dovoljena introdukcija v Republiki Sloveniji (Uradni list RS, št. 31/97). Glede na njeno ime v latinščini "Cannabis sativa L" je vsa konoplja opredeljena kot mamilo in ne samo indijska konoplja, ki je bila po prejšnji Odločbi o seznamu mamil opredeljena kot mamilo. Pobudnik tudi navaja, da se lahko s pravo konopljo "Cannabis sativa L" na podlagi Uredbe, prosto trguje.
2. Dne 11. 1. 2000 je začel veljati Zakon o proizvodnji in prometu s prepovedanimi drogami (Uradni list RS, št. 108/2000 - ZPPD), ki je razveljavil ZPPM ter določil, da Odločba ostane v veljavi do sprejetja novih izvršilnih predpisov. S sprejetjem Uredbe o razvrstitvi prepovedanih drog (Uradni list RS, št. 49/2000) pa je izpodbijana odločba prenehala veljati.
3. Ker Ustavno sodišče o ustavnosti in zakonitosti predpisov, ki so med postopkom prenehali veljati, praviloma ne odloča (47. člen Zakona o Ustavnem sodišču, Uradni list RS, št. 15/94 - v nadaljevanju ZUstS), je pobudnika pozvalo, naj pobudo, kolikor pri njej še vztraja, dopolni z utemeljitvijo razlogov za oceno predpisa, ki je prenehal veljati. Pri tem je bil pobudnik tudi opozorjen, da lahko Ustavno sodišče postopek, skladno s tretjim odstavkom 28. člena ZUstS, ustavi, če pobude v danem roku ne bo dopolnil.
4. Pobudnik vloge v danem roku ni dopolnil, zato je Ustavno sodišče postopek za preizkus pobude ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk in dr. Lojze Ude. Sklep je sprejelo soglasno.
P r e d s e d n i k                                                                                                                                                                                                                                                                                                                                                                                                       Franc Testen